Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 149

9. évfolyam Témakör Tartalom A nemzeti múlt kiemelkedő eseményei, sorsfordulói A honfoglalás és letelepedés. Az államalapítás. A keresztény királyság, törvények az Árpád-korban. A középkori magyar királyság virágkora, társadalmi, gazdasági viszonyok az Anjouk idején. Az önálló magyar királyság hanyatlása és bukása, a függetlenségi harcok. Magyarország a Habsburg Birodalomban: gazdasági, társadalmi, népességi változások. A polgárosodás folyamata, a reformkori magyar társadalom. Az 1848—49-es forradalom és szabadságharc hatása a gazdaságra, a társadalom fejlődésére. A gazdasági, társadalmi és kulturális modernizáció a századfordulón. A világháborúk gazdasági és társadalmi hatásai. A demokráciák és diktatúrák hatásai a magyar társadalomra. (Az USA és az európai demokráciák.) A sztálini diktatúra, a pártállam gazdaság- és kultúrpolitikája, az 1956-os forradalom és szabadságharc. A Kádár-korszak problémái. A rendszerváltás, a demokratikus viszonyok. Hazánk Európában és a nagyvilágban Hazánk az európai tájak rendszerében. Közép-Európai elhelyezkedés. Hazánk kapcsolata a szomszédos országokkal. A határon túl élő magyarság. Magyar állampolgárok külföldön. Útlevél, vízum, nagykövetség. A globalizálódó világ A kettészakadt világ, népességrobbanás, világélelmezési válság — a globalizáció problémái. Az ENSZ tevékenysége. Az európai biztonsági rendszer és intézményei. Az Európai Unió, az egységes pénznem, az euró. Hazánk, a Magyar Köztársaság A demokratikus állam. Az alkotmány mint alaptörvény. A választási rendszer, a képviseleti demokrácia szervei: az országgyűlés, a helyi önkormányzat képviselőinek választása. Személyes részvétel lehetőségei a törvényhozásban: népszavazás, népi kezdeményezés. Állampolgárság: állampolgári jogok és kötelességek. Az élethez, az emberi méltósághoz, a személyes szabadsághoz való jog mint alapjogok. A gyermekek jogai. Gazdasági, szociális és kulturális jogok. 2000/135/II. szám Tevékenységek Újságok, televíziós, rádiós hírek hallgatása, olvasása, ismeretszerzés a kapott információkból, beszámoló. Vázlat, ábra, rajz készítése tanári segítséggel. Statisztikai adatok gyűjtése, felhasználása, elemzés, következtetések levonása. Saját élményből gyakorlati tapasztalatszerzés. Történetek, események elbeszélése. Történelmi események okainak és következményeinek elemzése. Követelmény Társadalmi ismeretek: — Legyenek elemi ismeretei a világot érintő nagy problémakörökről. — Ismerje a külföldre utazás gyakorlati tudnivalóit. — Tudjon egyszerű példákat mondani a demokratikus társadalmi részvétel tanult színtereiről. — Értse, hogy az emberek az eseményeket, a változásokat különbözőképen is érzékelhetik, értékelhetik. — Legyen képes néhány mondatban véleménye mellett érvelni, mások érvelését figyelembe venni. — Tudjon ismereteket meríteni különböző forrásokból. — Tudjon egyszerű és képes információból származó ismeretet értelmezni, abból következtetéseket levonni. Történelem — A tanult történelmi események kapcsán tudja megkülönböztetni a tényeket és az ehhez kapcsolódó véleményeket. — Tudja egyszerű példával bemutatni a folyamatosság és a változások szerepét a társadalmi-történelmi folyamatokban. — Tudjon egyszerű példát mondani az értékek őrzésére, a fejlődésre. — Legyen képes konkrét események kapcsán a jelen és a múlt megkülönböztetésére. — Használjon kronológiai táblázatokat.

Source: https://magyarkozlony.hu/hivatalos-lapok/bde34869e8846458c676785435073ddde325b398/dokumentumok/dad5ac1e7be58d28df67d99a0bf4f97b6b24a379/letoltes